**Uslovi akcije Aktiviraj e-račun uz 3 GB na poklon!**

**1. Predmet ovih Uslova**

**Član 1**

1. Ovi „Uslovi akcije Aktiviraj e-račun uz 3 GB na poklon!“ (u daljem tekstu: Uslovi) utvrđuju specifičnosti pružanja i korištenja benefita iz promotivno-prodajne akcije naziva „Aktiviraj e-račun uz 3 GB na poklon!“ (u daljem tekstu: Akcija).
2. Za sve što nije regulisano ovim Uslovima, na odgovarajući način primijenit će se odredbe Opštih uslova za pružanje telekomunikacionih usluga BH Telecoma, Cjenovnika usluga u unutrašnjem i međunarodnom saobraćaju BH Telecoma (u daljem tekstu: Cjenovnik) i drugih Specifičnih uslova od usluga BH Telecoma koje pretplatnik koristi.

**2. Benefiti Akcije**

**Član 2**

1. Akcija je namijenjena samo pretplatnicima kategorije fizičkih lica (rezidencijalni korisnici).
2. Uslov za dodjelu benefita iz Akcije je aktivacija e-računa („BHT e-račun“ usluga) za neku od sljedećih usluga: postpaid mobilna telefonska usluga (Extra paketi), Mobilna telefonska usluga sa kombinovanim načinom plaćanja (kombinovani), Moja TV paketi, paketi u okviru usluge „Pristup internetu, multimediji i fiksnom telefonu putem mobilnih mreža nove generacije“ i netFlat paketi.
3. Uslov za aktivaciju „BHT e-račun“ je validacija e-mail linka koji se šalje na odabranu e-mail adresu.

**Član 3**

1. Akcija podrazumijeva benefit u vidu dodatnog besplatnog mobilnog saobraćaja, odnosno, dodjele tri puta po 1 GB mobilnog interneta za odabrani mobilni broj/priključak.
2. Pretplatnik koji je aktivirao „BHT e-račun“ u skladu sa Uslovima, bira jedan mobilni broj/priključak (postpaid ili kombinovani ili prepaid), kojem će biti dodijeljen bonus besplatnog mobilnog saobraćaja naredna 3 mjeseca po 1 GB mjesečno (3 x 1 GB).
3. Postpaid i kombinovanim mobilnim priključcima besplatni mobilni saobraćaj se počinje dodjeljivati po izvršenoj aktivaciji „BHT e-račun“ usluge (1 GB), a nakon toga korisniku se naredna dva mjeseca svakog prvog u mjesecu, tj. na početku obračunskog ciklusa dodjeljuje 1 GB mobilnog interneta.
4. Prepaid mobilnim priključcima besplatni mobilni saobraćaj se dodjeljuje u razmacima od 30 dana od dana prvog dodijeljenog bonusa, počevši od izvršene aktivaciji „BHT e-račun“ usluge.
5. U slučaju da korisnik kome je dodijeljen akcijski bonus pređe sa jednog tarifnog modela na drugi (sa prepaida na postpaid, sa postpaida na prepaid i druge kombinacije), korisniku se automatski deaktivira bonus besplatnog mobilnog saobraćaja iz Akcije.
6. Jedinica mjere za besplatni mobilni saobraćaj iz Akcije je 100 kB.
7. Korisnik će putem SMS poruka biti informisan o inicijalnoj dodjeli akcijskog mobilnog saobraćaja, dostignutim pragovima potrošnje saobraćaja i o isteku posljednje dodjele akcijskog mobilnog saobraćaja. Poruke su informativnog karaktera i u slučaju da korisnik ne dobije neku od poruka BH Telecom nije odgovoran i navedeno ne može biti predmet reklamacije korisnika.

**Član 4**

1. Korištenje akcijskog mobilnog saobraćaja nema prioritet u potrošnji u odnosu na korištenje saobraćaja sa bonus accounta iz inicijalnog Ultra start paketa, niti u odnosu na dokupe iz redovne ponude.
2. Svi uslovi/pravila koja se primjenjuju na opcije dokupa iz redovne ponude će se primjenjivati bez izmjena i korištenje saobraćaja iz ove akcijske ponude neće ni na koji način utjecati na pomenute uslove/pravila dokupa iz redovne ponude.
3. Akcijski mobilni saobraćaj ne poništava dokupe iz redovne ponude.

**Član 5**

1. „BHT e-račun“ ostaje trajno aktivan za sve usluge za koje je aktiviran u toku Akcije, sve dok pretplatnik isti ne deaktivira.
2. Zbog zaštite od potencijalne zloupotrebe, benefiti se ne mogu odobriti korisnicima koji su tokom trajanja Akcije deaktivirali uslugu „BHT e-račun“, te istu ponovno aktivirali.
3. Nakon potrošenog besplatnog mobilnog saobraćaja iz Akcije, naplata mobilnog internet saobraćaja se vrši prema Cjenovniku.
4. Eventualno produženje trajanja Akcije ne utiče na uslove/pravila koji su utvrđeni u ovim Uslovima.

**Član 6**

U slučaju da pretplatnik deaktivira uslugu „BHT e-račun“ koja je aktivirana po osnovu Akcije, ne postoje posljedice za pretplatnika u vezi dodijeljenih benefita ili važećeg ugovora.

**3. Završne odredbe**

**Član 7**

1. Ovi Uslovi dostupni su na prodajnim mjestima BH Telecoma i na službenoj internet stranici BH Telecoma.
2. Ovi uslovi se primjenjuju od dana početka realizacije Akcije.
3. Ovi Uslovi ostaju na snazi sve dok postoje prava i obaveze korisnika/pretplatnika i BH Telecoma.